O grupo ye prou conoixito por o suyo humor satirico y escatolochico (conoixito en anglés como toilet humor). L'aparición d'o suyo primer álbum en 1994, Cheshire Cat, coincidió con o exito d'a renaixencia d'o punk rock californiano y d'a salita en ixe mesmo anyo de discos clasicos d'o boom punk d'a costa ueste como Dookie, de Green Day; Smash, de The Offspring u Punk in Drublic, de NOFX. As influencias d'o grupo, seguntes os propios Hoppus y DeLonge fuoron NOFX, The Cure, Dinosaur Jr., The Descendents y Screeching Weasel. Con a plegata de Barker a la batería, a banda evolucionó enta una musica y unas parolas mas maduras, como se contrimostró en un d'os prochectos paralelos de DeLonge y Barker, Box Car Racer.